ჩერნობილის ატომური ელექტროსადგური
ჩერნობილის ატომური ელექტროსადგური — უმოქმედო ატომური ელექტროსადგური უკრაინაში. ის ფართოდაა ცნობილი 1986 წლის 26 აპრილს მომხდარი კატასტროფის შემდეგ. მდებარეობს ჩრდილოეთ უკრაინაში, ბელარუს-უკრაინის საზღვრიდან 11 კილომეტრში, დნეპრის მარჯვენა შენაკად პრიპიატის ნაპირზე. ელექტროსადგურიდან დასავლეთით მდებარეობს მიტოვებული ქალაქები პრიპიატი და ჩერნობილი, ხოლო სამხრეთით 110 კმ-ში მდებარეობს უკრაინის დედაქალაქი კიევი.